google/wiki40b huggingface dataset:
ZTV Norge

Innhold

ZTVs sendeflate var i 1995/96 noenlunde likt fordelt mellom musikkvideoer, egne produksjoner og programmer som var innkjøpt fra utlandet. Alle egenproduksjoner foregikk i ett og samme studio på den tiden. Mest kjent blant de innkjøpte serieproduksjonene var The Simpsons og The Late Show With David Letterman.
I 1996 beskrev Dagbladet kanalen på følgende måte: «ZTV presenteres av nye, unge programledere, som stående rett opp og ned leverer lavkostprogrammer med friskhet, nerver og street credibility».
Kanalen hadde en forholdsvis sterk profilering av norsk musikk.

Seertall, markedsandel og dekningsgrad

Kanalen hadde en dekningsgrad på 20% i september 1995. Noe som den gang innebar et seerpotensiale på ca. 900 000. I 2003 var seerpotensiale på 1,5 millioner. Noe som innebar en dekningsgrad på ca. 33%. I 2007 hadde den en dekningsgrad på 46,3%. Noen som innebar et seerpotensiale på ca. 2,2 millioner.
ZTV Norge hadde stort sett bare seermessige nedturer i perioden 1995-96. Men i Sverige hadde søsterkanalen på samme tid klart å erobre førsteplassen hos ungdommen. I løpet av 1996 klarte den svenske søsterkanalen å bli større en MTV. Nyoppstarten av kanalen ble noe bedre, og i 2004 hadde ZTV Norge for første gang flere seere enn konkurrenten MTV. I 2002 lå seertallene på mellom 2000 og 30 000.
Distribusjonen var et problem for kanalen helt fra starten. «Usett TV», skrev Dagbladets anmelder etter premieresendingen i 1995, og henviste til at kanalen var komplett umulig å ta inn. For en kanal som levde av annonsører var liten tilgjengelighet et problem. Hovedproblemet lå i at kanalen helt fra starten sendte digitalt. De lå dermed forut for sin tid teknologisk, men samtidig medførte det at mange ikke kunne ta den inn.
ZTV eksisterte som en egen redaksjon i løpet av den korte perioden den var en del av nystiftede 3+ i 1996.
Kanalen hadde en markedsandel på 0,7% i 2007.

Innkjøpt produksjoner

Kanalen hadde en viss suksess med amerikanske TV-serier som The Simpsons og The Late Show With David Letterman. De sendte også en god del spillefilmer. Da helst action-, skrekk-, kult- og ungdomsfilmer.
Fra 2002 til 2007 sendte de også serier som  Kenny vs Spenny Seinfeld, Sheena, Stargate SG-1, Ricky Lake, Melrose Place, Heksen Sabrina, Xena: Warrior Princess, Charlie's Angels, Nikita, Charmed, Baywatch, JAG, Drøm videre, Strippekongens piker, Felicity, Survivor, Sweet Valley High, Time of Your Life, Dawson's Creek, Forviklingar, Alle elsker Raymond, Beverly Hills 90210, Mad About You, Kongen av Queens, Familien Griffin, The L Word, Miss Match, Blush, WWE RAW, Celeb Poker, Everwood, Walker Texas Ranger, NCIS, Nip/Tuck, The Jamie Kennedy Experiment, Top Model USA, Verdens villeste politivideoer, Akutten, Dr. Vegas, Oz - livet bak murene, Joan of Arcadia, Bundy. 
I 2007 markerte kanalen 20-årsdagen for Familien Simpson ved å vise Simpsons-episoder hele kvelden den 19. april – fra kl. 19.00 til 24.00.
Kirat Prakash av Sirmur

Kirat Prakash (ukjent fødselsår, død 1770) var raja av fyrstestaten Sirmur i Punjab fra 1754 til 1770. Han var rajput og hindu.
Kirat Prakash førte krig mot nabostaten Garhwal, men støttet dem senere da han anså gurkhaene som en trussel. Gjennom dette ble gurkhaene holdt tilbake og det ble avtalt at Ganges skulle utgjøre gurkhaenes grense mot vest. Som følge av framgang i krig mot sikhene kunne han utvide sitt territorium med flere jagirdarer.
Kirat Prakash etterfulgte sin far Pratit Prakash som raja og ble selv etterfulgt på gaddien av sin eldste sønn, Jagat Prakash.
Germarostes

Utseende

Små (4,5 - 6,5 millimeter), hvelvede, blanke biller med skinnende metallglans. Oversiden er glatt. De brede beina er rødlige. Artene kan rulle seg sammen til en ball. Pronotum er mye bredere enn langt, rundet, klart avsnørt fra de hvelvede dekkvingene, som har fine punktstriper.

Levevis

Artene kan finnes i en rekke ulike habitater, både på savanner og skog, gjerne mellom løvstrø. Noen arter lever også i gangene til biller i familien Passalidae.

Utbredelse

Slekten er vidt utbredt i Amerika, fra Canada i nord til Argentina i sør. Navnet til Germarostes senegalensis skulle tyde på at arten stammet fra Afrika, men dette beror trolig på en misforståelse.
Kenwyne Jones

Klubbkarriere

Han begynte på sin profesjonelle fotballkarriere sammen med klubben Joe Public fra hjemlandet Trinidad og Tobago i 2002. Han ble overført til klubben W Connection i 2002, og han spilte for landslaget til Trinidad og Tobago i 2003 i en landskamp mot Finland. I 2004 ble han med i det britiske Southampton FC, hvor han spilte som spiss. Han ble senere lånt ut til flere andre engelske klubber som Sheffield Wednesday og Stoke City som han spilte for i 2004/2005-sesongen. 
Han hadde tidligere hatt spilleforsøk for Manchester United FC og Middlesbrough FC i 2002, og ett ytterligere forsøk for West Ham United FC og Rangers FC i 2004. Før starten av 2006/2007-sesongen, scorte Jones et hattrick mot klubben RSC Anderlecht. Og i Football League Championship scorte Jones to mål mot Birmingham City FC den 29. november, en kamp som endte med 4-3 til Southampton. 
Den 26. desember 2006 mottok han det første røde kortet i hans fotballkarrieren for å ha dyttet motspilleren Mark Hudson under kampen mot Crystal Palace FC. Han scorte ytterligere to mål mot Southend United FC i en 4-1 seier på den siste dagen i denne sesongen. Han avsluttet den sesongen med 16 mål.

Internasjonal karriere

Jones fikk sin debut for Trinidad og Tobago den 29. januar 2003 i en vennskapskamp mot Finland. Den 1. juni 2008 fikk Jones en skade i kneet under en kollisjon med keeper David James i det syvende minutt av landskampen mellom Trinidad & Tobago og England, som Trinidad og Tobago tapte 3-0.
Intermarium

Intermarium, eller Intermarium-doktrinen (polsk: Międzymorze), var en plan utarbeidet av den polske lederen Józef Piłsudski som gikk ut på å etablere en føderasjon av sentral- og østeuropeiske stater under polsk og italiensk ledelse. Føderasjonen skulle virke som en motbalanse mot Russland/Sovjetunionen i øst og Tyskland i vest. De statene som det var tenkt kunne utgjøre føderasjonen var de baltiske stater (Litauen, Latvia, Estland), Finland, Hviterussland, Ukraina, Ungarn, Romania, Jugoslavia, og Tsjekkoslovakia. Den foreslåtte føderasjonen ble ofte kalt det «tredje Europa».
Det polske navnet Międzymorze betyr «mellomhavs» eller «mellom havene», og er også det polske ordet for eid; dette ble oversatt til latin som Intermarium.
Føderasjonen skulle være tilnærmet likt Det polsk-litauiske samveldet, som strakk seg fra Svartehavet til Østersjøen. Intermarium sammenfalt med Piłsuskis andre geopolitiske mål - «promoteisme» - som gikk ut på å støtte opp om nasjonalistiske elementer i Det russiske keiserriket med mål om å oppløse det, og å få Russland til å avhende erobrede territorier.
Intermarium ble uansett sett på som en trussel for den nylig selvstendige staten Litauen, og sett på som en trussel for håpet om uavhengighet for mange ukrainere. Planen ble motarbeidet av Russland og de fleste europeiske stormakter med unntak av Frankrike.
Innen to tiår etter Piłsudskis plan feilet hadde alle land som var kandidater for et medlemskap i føderasjonen falt til Sovjetunionen eller Nazi-Tyskland, med unntak av Finland som motstod sovjetisk aggresjon, men dog hadde måtte avstå territorier, i vinterkrigen.
Sola e komma

Sola e komma er et musikkalbum med Vårsøg, utgitt i 1978. Albumet lå 2 uker på VG-lista og endte med 12 plass som beste plassering. For albumet fikk bandet Spellemannprisen i klassen «Visesang» under Spellemannprisen 1978.
Spansk kappe

Spansk kappe var et strafferedskap med en åpning til bena i bunnen og et hull toppen.
En spansk kappe var tønneformet, og hodet til den straffede ble låst fast med en stang når den som skulle straffes hadde fått tønnen ned over hodet slik at den hvilte på skuldrene. På tønnen var det festet en lapp med opplysninger om navn og forbrytelse. Den som skulle straffes måtte bære kappen gjennom gatene og utenfor kirken, og de straffede var ofte urostiftere og prostituerte. Straffemetoden ble avskaffet mot slutten av 1700-tallet.
Straffemetoden ble avskaffet ved lov 17. mai 1848.
Justismuseet har en spansk kappe i utstillingen sin.
Scopusfjellet

Scopusfjellet (hebraisk: הַר הַצּוֹפִים, Har HaTsofim, «Speiderfjellet»; gresk: σκοπός, arabisk: جبل المشارف‎, Ǧabal al-Mašārif, «Utsiktfjellet») er en liten fjelltopp på 826 meter over havnivået i nordøstlige Jerusalem og nord på Oljebergets rygg. Det er den nest høyeste av fjellryggens tre topper. Fjellet ligger innenfor kommunegrensene av byen Jerusalem. Fjellet ble FN-beskyttet jødisk enklave innenfor det jordanokkuperte området fram til seksdagerskrigen 1967.
Med utsyn over Jerusalem har Scopusfjellet hatt viktig strategisk betydning som en base for å angripe byen helt siden oldtiden. En romersk legion kamperte her i 66 e.Kr. Det samme skjedde på nytt i år 70 da fjellet ble brukt som base for å beleire byen av 12., 15. og 5. legioner (10. legions posisjon var på Oljeberget). Korsfarere benyttet fjellet som base for tilsvarende formål i 1099.
Fram (ukeblad)

«Fram, eit Vikebla for Maalmenn og Bondevenne» var et ukeblad som ble grunnlagt av Olaus Fjørtoft i Kristiania som fortsettelse av det lille landsmålsbladet «Andvake», som igjen var en fortsettelse av ukebladet «Svein Urædd». Bladet begynte å utkomme 1. juli 1871, og redaktøren var anonym til 14. oktober. I denne perioden skrev Fjørtoft omtrent alt selv. Fra dette tidspunktet ble forlaget overtatt av en politisk og litterær klubb med navnet «F.», hvor Fjørtoft, som nå sto frem som redaktør, var den ledende kraft.
Fra nyttår 1872 utkom «Fram» som månedsskrift, redigert av Fjørtoft, O. Eng, L. Holst og H. J. Horst. Fra september til desember 1873, da bladet gikk inn, kom det igjen som ukeblad, redigert av Fjørtoft og Eng.
Åpen proxy

En åpen proxy er en proxytjener som er tilgjengelig for enhver Internett-bruker.
Vanligvis sørger en proxytjener for at brukere i en nettverksgruppe kan lagre og videresende internettjenester som DNS eller nettsider slik at båndbredden som brukes av gruppen blir redusert og kontrollert. Med en «åpen» proxy kan imidlertid en hvilken som helst bruker på Internett bruke denne videresendingstjenesten.
Ved å bruke enkelte åpne proxyer (såkalte anonyme åpne proxyer), kan brukerne holde sin virkelige IP-adresse skjult for tjenesten de bruker, og dette benyttes enkelte ganger for å vandalisere eller skade tjenesten. Åpne proxyer blir derfor ofte ansett for å være et problem. Anonyme åpne proxyer brukes også for å øke anonymiteten eller sikkerheten ved surfing på nettet eller bruk av andre Internett-tjenester. Brukeres IP-adresser kan potensielt brukes til å avdekke informasjon om brukeren, og å hacke vedkommendes datamaskin.
Åpne proxyer kan også brukes til å omgå forsøk på Internett-sensur av regjeringer eller organisasjoner. Det finnes flere nettsteder som tilbyr oppdaterte lister over åpne proxyer.
Siden åpne proxyer ofte er innblandet i vandalisme, er det blitt utviklet flere metoder for å oppdage dem og å stenge dem ute. Flere IRC-nettverk tester automatiske klientsystemer for kjente typer av åpen proxyer. På samme måte kan e-posttjenere konfigureres til automatisk testing av om avsendere er åpne proxyer, ved hjelp av programvare som proxycheck.
Pangrati

Pangrati (gresk: Παγκράτι) er et område i Athen, Hellas. Det grenser mot: Kolonaki (Κολωνάκι), Ilisia (Ιλίσια), Kaisariani (Καισαριανή), Vyronas (Βύρωνας) Dafni-Ymittos (Δάφνη-Υμηττός), Neos Kosmos (Νέος Κόσμος). Det blir ofte sett på som en forstad, men er en del av selve Athen.
Et av de mest kjente landemerker i Pangrati er det Panathenske stadion som var arnestedet for de første Olympiske Leker i moderne tid i 1896.
Helleristningene ved Drotten

Helleristningene ved Drotten er en samling veideristninger fra eldre steinalder i Fåberg, Lillehammer kommune, Oppland.
Ristningene forestiller sju elger, den største ca. 45 cm lang, og en del ubestemmelige linjer. De er hugget inn på en berghammer som stikker ut i Lågen, på vestsiden av elva, ca. fem kilometer nedenfor Hunderfossen. Muligens har det vært et elgtrekk over elva akkurat her.
Adgang på gårdsvei og merket sti fra Hunderfossveien (Fv 319).
Microrhodopis

Utseende

Middelsstore, slanke, brunspraglete trebukker. Antennene er omtrent dobbelt så lange som kroppen, også hos hunnene.

Levevis

Som de fleste andre trebukker borer larvene i ved.

Utbredelse

Gruppen er utbredt i Sørøst-Asia.
Arendal Privatbank

Arendal Privatbank var en kredittbank opprettet i Arendal i 1875 av Axel Nicolai Herlofson, Thomas Heftye og Anders D. Geelmuyden, med førstnevnte som banksjef. Aksjekapitalen var 1 million kroner fordelt på 250 aksjer a 4000 kr.
Banken var første leietaker i Havnegaten 2 i Arendal. Banken gikk i realiteten konkurs allerede to år etter oppstarten, men banken ble drevet videre i ni år grunnet korrupsjon og dårlige rutiner eller mangel på rutiner. Gjelden til Herlofsen, broren og Strømsbu sag var tilslutt på 12 millioner kroner, tilsvarende hele formuen til Kristiansands befolkning, eller seks milliarder etter verdien i 2012. Det viste seg at Herlofson kontrollerte seg selv og aldri utarbeidet vedtekter for driften i banken. Avsløringen av personlig gjeld til banken på 900 000 kr samt direkte bedragerier førte til konkurs i banken i 1886, og dette ført igjen til Arendalskrakket, noe som fikk store konsekvenser for Arendal som by og for mange av innbyggerne. Det var en kjedereaksjon av konkurser innen næringslivet i byen, og de to andre bankene i byen gikk også med i dragsuget. Hendelsen regnes som slutten på Arendals storhetstid og byens posisjon som Norges fremste sjøfartsby. Arbeidsledigheten gikk raskt opp til 50%. Herlofson ble tiltalt og dømt til seks års straffearbeid.
Etter konkursen av banken flyttet Samholdsbevegelsen inn i lokalene i Havnegaten, og drev butikk der i en kort periode. Bygget ble også på slutten av 1980-tallet brukt som bank, da Sørlandsbanken hadde filial der.
Commandos-serien

Commandos-serien er en serie taktikkspill for PC. Spillene henter handlingen fra andre verdenskrig. Det er fem spill i serien, som er utviklet av det spanske selskapet Pyro Studios i årene etter 1998, da det første spillet kom.
Søndre Follo prosti

Søndre Follo prosti er et tjenestedistrikt (prosti) i Borg bispedømme i Den norske kirke, beliggende i Akershus fylke. Prostiet ble dannet i 2011 ved en deling av tidligere Follo prosti i Søndre og Nordre Follo prosti. Prosten har sete i Ås.
Espen Udjus Frorud

Langrenn

Under Norgesmesterskapet på ski 2017 på Gålå gikk Frorud inn til en 4.-plass på femmila, 18,5 sekund bak lillebror og bronsevinner Jonas Udjus Frorud.
Året etter fulgte Frorud opp lillebrorens triumf og tok selv NM-bronse på femmila under Norgesmesterskapet på ski 2018 i Alta, 1,5 minutt bak gullvinner Sjur Røthe.
Wasim Zahid

Forfatterskap og media

Zahid er aktiv på twitter og har blitt omtalt som «twitterlegen». Han har utgitt boken På liv og død: en leges bekjennelser, som gjennom ulike pasienthistorier beskriver hvordan det er å være lege i det norske helsevesenet. I 2016 ga han ut livsstilboken Hemmeligheten slik lever du godt - lenge. I 2018 utga han boken Hjerte for hjerte, en bok om hjertet og det lidelser. Zahid har vært spaltist i VG Helg og med i LHL sitt ekspertpanel. Han er ikke-troende og har uttalt seg offentlig om å forlate religion.
Wasim er fast deltager i TV-serien Hva feiler det deg? på NRK.
Firdausi

Hakim Abu al-Qasim Firdausi Tusi (også Ferdosi, Ferdusi, Ferdowsi) (persisk:فردوسی طوسی ; arabifisering av det persiske Pärdisi for «den paradisiske») var Persias mest berømde episke skald. Firdausi betraktes som Irans nasjonalskald.
Han ble antakelig født i 935 eller 936. Dødsåret er ikke sikkert, ulike år på 1020-tallet oppgis. Han ble født i byen Vazh nær Tus i Khorasan, der han levde under enkle forhold som innehaver av en mindre landeiendom. Det verket som har gjort hans navn så kjent i verdenslitteraturens historie, er det store episke diktet Shahnameh («Kongeboken»), som på om lag 60 000 dobbeltvers inneholder en skildring av de persiske kongenes bragder fra de eldste tider frem til Sasanide-dynastiets undergang i 642 e.Kr.) Shahnameh er verdens lengste episke dikt som er skrevet av én og samme forfatter. Det er Irans nasjonalepos og en viktig kilde til det persiske folkets identitet. Shahnameh er tradisjonelt illustrert med vakre miniatyrer. I tillegg til klassiske tyrkiske og arabiske tolkninger er Shahnameh oversatt til de store verdensspråkene.
Kathrine Aspaas

Privatliv

Aspaas er oppvokst i Åsgårdstrand og bosatt i Oslo. Hun er en aktiv musiker og sanger og har blant annet vært solofløytist i Vestfold Symfoniorkester og Vestfold Janitsjarorkester, medvirkende i flere revyer ved Norges Handelshøyskole og vokalist i blant annet Skedsmo Storband.
Rune Indrøy

Rune Indrøy er fra februar 2019 konserndirektør for kommunikasjon i BKK. Han kom til stillingen fra jobben som direktør for myndighetskontakt ved Universitetet i Bergen. Indrøy sluttet i TV 2 i 2015, etter 23 år i kanalen. Han var da kommunikasjonsdirektør. 
Indrøy ble ansatt i TV 2 i juni 1992. Han ble forfremmet til informasjonsdirektør i juni 2000.
Tyler Joseph

Personlig liv

Tyler voks opp i Colombus, Ohio .
Han er gift med Jenna Joseph.
Wurm

Forløp

Wurm har sitt utspring fra flere småelver ved foten av Duisbergkopf, som er et høydedrag i skogene sørvest for Aachen (i nærheten av B57 ved Steinebrück (Diepenbenden)). Herfra renner den i nordlig retning og inn i Aachen-bekkenet. Wurm renner gjennom flere kanaler i byen Aachen og kommer opp igjen ved Europaplatz øst i Aachen. Nord for Aachen (mellom Kerkrade og Herzogenrath) danner elven grensen til Nederland i om lag 10 km. Den munner ut i Rur nær Heinsberg. Andre byer langs Wurm er Würselen, Übach-Palenberg og Geilenkirchen.
Fra utspringet i ca. 265 meters høyde strømmer altså elven med ca. 1,4 m³/s ned mot Rur, hvor den har sitt utløp etter 53 km, nord for Heinsberg ved Kempen i kun 32 meters høyde over havet. Vanndybden der er på omkring 1,4 meter og bredden er omkring 8 meter.
Svensk pølseret

Svensk pølseret er en dansk gryterett. Den består normalt av poteter og pølsestykker i en saus av tomatpuré, løk, paprikapulver, fløte og melk.
Retten er til tross for navnet ukjent i Sverige. Navnet menes å stamme fra dansker som har vært på tur i Sverige, hvor man på en av siste dagene har fremtryllet en sammenkokt rett av de rester man hadde for hånden.
Arkitrav

Arkitrav (gresk: archi og latin trabs: «hovedbjelke»), også kalt epistyl, er hovedbjelken som hviler direkte på søylekapitelene i klassisk arkitektur. Bjelken er den nederste, bærende delen av entablementet (det øvre horisontale bjelkelaget i klassisk gresk arkitektur som består av arkitrav, frise og karniss).
I de greske templene, som i hovedsak er laget av kalkstein eller marmor, varierer arkitravblokkenes lengde mellom 2,50 og 4,50 meter. Den lengste arkitraven strekker seg over den brede, midterste inngangen i Akropolis i Athen. Den består av to blokker som ligger inntil hverandre og er 5,43 meter lang, 1,15 meter høy og 1,44 meter bred. I egyptiske templer forekommer arkitraver av betydelig større lengde.
Arkitraven er forskjellig i de forskjellige klassiske søyleordenene. Den doriske arkitraven er slet, og avsluttes øverst med en svakt framspringende list. Under denne springer kortere plater frem, hver med seks dråper under, rett over hver triglyf. De joniske og korintiske arkitravene er oppdelt i to eller som regel tre svakt utspringende felt over hverandre og avsluttes øverst vanligvis med mer eller mindre rikt profilerte lister.
4. juli

Navnedag

Ulrik, Ulla.
Midt-Troms regionråd

Midt-Troms regionråd er et interkommunalt samarbeidsorgan og regionråd for kommunene Bardu, Berg, Dyrøy, Lenvik, Målselv, Sørreisa, Torsken og Tranøy i Sør- og Midt-Troms. Midt-Tromstinget er øverste organ, og består av 31 medlemmer fra medlemskommunenes formannskap. Ordførerkollegiet har det utøvende ansvar, mens rådmannskollegiet utgjør styret i de enkelte samarbeidsenhetene.
Woodys verden – en hyllest til Woody Guthrie 100 år

Woodys verden – en hyllest til Woody Guthrie 100 år er et musikkalbum med Onkel Tuka, utgitt i 2012. Albumet inneholder låter fra Woody Guthrie oversatt til norsk av Håkon Ohlgren og Jan Erik Vold. Albumet inneholder gjesteartister som Omar Østli, Henning Kvitnes, Kåre Virud og Martin Hagfors.
Weekendavisen

Weekendavisen er en dansk avis som utkommer hver fredag. Avisens opplag steg en smule i 2006–2007, da det var på 60 825 i 1. halvår 2007 (Dansk Oplagskontrol). Lesertallet er imidlertid 291 000 lesere (Index DK/Gallup 1. halvår 2007). I 2008 var antallet abonnenter imidlertid falt til 54 000 (desember 2008 ifølge Dansk Oplagskontrol). Regnskapsmessig oppnådde avisen på tross av det fallende opplag allikevel sitt største overskudd noensinne i 2008.
Avisen er eiet av Berlingske Media og er en fortsettelse av Berlingske Aftenavis, som var avisens navn frem til oktober 1971. Opprinnelig var innholdet bakgrunns- og kommentarstoff innenfor politikk og kultur, men siden 1980-årene har avisen fokusert på internasjonale forhold, samfunns- og kulturstoff, liksom avisen bevisst har henvendt seg til det velutdannede segment. Siden 2000 har avisen dessuten hatt et tillegg om idépolitikk og -debatt.
Avisen, som «oppfatter seg som en del av den borgerlige offentlighet», er som et av få medier stadig «Des» med sine lesere.
Uunarteq

Uunarteq (dansk: Kap Tobin) er en liten bygd i Ittoqqortoormiit kommune på Grønland.
Bygda ligger 7 km syd for kommunens hovedby Ittoqqortoormiit (Scoresbysund), helt ytterst på Uunarteqhalvøya.
I 1926 flyttet et par fangerfamilier til stedet. Etter at bygda fikk telegraf og værstasjon kom i 1947 ble antallet fangerfamilier mindre. Stasjonen beskjeftiget 20 personer, og med deres familier var de 120 innbyggere. Bygden hadde på det tidspunktet en liten skole. Stasjonen ble nedlagt i 1980, og den siste fangerfamilien forlot bygda i 2004. De fleste av husene eies av innbyggerne i Ittoqqortoormiit, som benytter dem som sommerhus. I nærheten av Kap Tobin er det eskimoruiner og en kilde med 60 grader varmt vann.
Harald den gamle

Harald den gamle eller Harald Valdarsson (norrønt: Haralðr hinn Gamli) var en mytisk konge i Skåne. Han var gift med Hildur, datter til den mytiske goterkongen Heidrek Ulveham og ble far til Halvdan den snille og hans halvbror Gudrød, konge av Skåne. Han er omtalt i fornaldersagaen Hversu Noregr byggðist.

Hversu Noregr byggðist

Ifølge denne sagaen var Harald sønn av Valdemar den gavmilde som tilhørte den legendariske skjoldungeætten og som nedstammet fra Odins sønn Skjold. Noen av de etterkommerne hans som nevnes i sagaen er Ivar Vidfamne, Harald Hildetann, Sigurd Ring, Ragnar Lodbrok og Harald Hårfagre, alle konger i ulike deler av Skandinavia.

Andre kilder

Haralds sønner Halvdan og Gudrød nevnes i Snorre Sturlasons Ynglingesaga. Gudrød ble gift med kong Ingjald Illrådes datter Åsa. Hun egget mannen sin til å drepe halvbroren Halvdan. Senere sørget hun også for å få tatt livet av Gudrød. Halvdans sønn Ivar Vidfamne ble deretter konge i Skåne.
Kenji Oba

Karriere

Kenji Oba startet sin profesjonelle karriere i Nissan Motors i 1986. Han har også spilt for Kashima Antlers, Kashiwa Reysol og Kawasaki Frontale.
U.S. Route 90

U.S. Route 90 (også kjent som U.S. Highway 90 eller U.S. 90) er en hovedvei i USA, som går fra Van Horn i Texas i vest til Jacksonville Beach i Florida i øst. Selv om veien har 0 i navnet sitt, så er ikke U.S. 90 en kyst-til-kyst-vei.
Den ble bygget i 1926 og er 2628 kilometer lang.
Gordon Evans gasskraftverk

Gordon Evans gasskraftverk er et varmekraftverk i Sedgwick County i Kansas, USA. Anlegget har en installert produksjonskapasitet på 822 MW, fordelt på 5 turbiner. Operatør er energiselskapet Kansas Gas & Electric Co. 
Kraftverket stod ferdig utbygd i 1961, med utvidelser i 2001. Brenselkilden er naturgass, subsidiært brukes  fyringsolje.
Dato

En dato er en angivelse av et døgn i en kalender. En dato gjør det mulig å identifisere et spesielt døgn.
Norge har sluttet seg til den internasjonale standarden ISO 8601 som skrivemåte for dato og tid.
Det er nå 11:10 (UTC) lørdag 31. mars 2018.